મોડાસા નગરમાં ગણેશ મહોત્સવનું વિસર્જનની ભવ્ય શોભાયાત્રામાં માનવમહેરામણ ઉમટી પડ્યું હતું ટ્રેક્ટર,ઉંટલારી વગેરે સાથે નગરના રાજમાર્ગો ઉપર વાજતે-ગાજતે નીકળેલી શોભાયાત્રાનું ઠેર ઠેર ઉષ્માભર્યું સ્વાગત કરવામાં આવ્યું હતું વિસર્જન યાત્રામાં વિઘ્નહર્તા ગણપતિ દાદા રાજમાર્ગો, સોસાયટી વિસ્તાર અને રહેણાંક એરિયામાં પહોંચતા મોટી સંખ્યામાં શ્રદ્ધાળુઓ દર્શન કરી ધન્યતા અનુભવી હતી ઢોલ-નગારા , ડીજે, ખંજરી,મંજીરા,ઘંટરવાની જમાવટ અને અબીલ-ગુલાલની છોળો ધ્યાનાકર્ષણ નું કેન્દ્ર બન્યું હતું મોડાસા નગર સહીત અરવલ્લી જીલ્લામાં સામુહિક સ્થળે, ઘર આંગણે અને ધંધા-રોજગારના સ્થળે પ્રસ્થાપિત કરેલા દુંદાળાદેવની વિદાય સમયે ભક્તોએ ભાવભીની વિદાય આપી હતી વિસર્જન યાત્રામાં કોઈ અનિચ્છનીય બનાવ ન બને તે માટે ચુસ્ત પોલીસ બંદોબસ્ત ગોઠવાયો હતો મોડાસાના ઓધારી તળાવમાં નગરપાલિકા તંત્ર દ્વારા બનાવેલ કુત્રિમ કુંડમાં ગણપતિદાદાનું વિસર્જન કરવામાં આવ્યું હતું.